OzLabs/hebrew-wiki-articles huggingface dataset:
גדת המים

ממוזער
גדת המים או שפת המים (בסינית: 水滸傳 - שְׁווֵי־הוּ גְ'ווָאן) הוא רומן סיני המיוחס לשי נאיאן, סופר סיני מתקופת שושלת מינג, ונחשב לאחד מארבעת הרומנים הקלאסיים המרכזיים בספרות הסינית. הרומן נכתב בסינית עממית, ולא בסינית קלאסית. הוא רומן הרפתקאות בסגנון סיפורי רובין הוד. הספר מבוסס באופן רופף על סיפוריה של קבוצת שודדים אמיתית מתקופת שושלת סונג.<ref></ref>

העלילה מתרחשת בזמן שושלת סונג, הרומן מספר כיצד 108 פורעי חוק התאספו בהר ליאנג (או ליאנג מארש) כדי להקים צבא גדול ולמרוד בממשל המרכזי, אבל הם נתפסו ונכלאו. מאוחר יותר הם זוכים לחנינה מידי הממשלה שגייסה אותם למלחמה בנוודים-הפולשים של שושלת ליאו ומורדים אחרים.<ref></ref>

==קישורים חיצוניים==

* 

== הערות שוליים ==

קטגוריה:ספרות סינית
סרגיי ריאזאנסקי

סרגיי ריאזאנסקי (ברוסית:Сергей Николаевич Рязанский , נולד ב-13 בנובמבר 1974 במוסקבה) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.

== ביוגרפיה ==
סרגיי ריאזאנסקי נולד וגדל במוסקבה. לאחר סיום בית ספר הוא התחיל לימודים באוניברסיטת מוסקבה וסיים אותה עם תואר שני בוירוסולוגיה בשנת 1996. לאחר סיום הלימודים הוא התחיל לעבוד בתחום במכון של האקדמיה הרוסית למדעים. בשנת 2006 הוא סיים עבודת הדוקטורט.

במאי 2003 ריאזאנסקי החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא השתתף בפרויקט מאדים 500 והיה חבר בצוות גיבוי של מספר משימות.

בספטמבר 2013 ריאזאנסקי היה מהנדס טיסת סויוז TMA-10M שהביאה לתחנת החלל את חברי משלחת מס' 37 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות ו-5 דקות. הוא חזר לכדור הארץ לאחר 166 ימים בחלל.

ביולי 2017 ריאזאנסקי היה מפקד טיסה סויוז MS-05 שהביאה לתחנת החלל את חברי משלחת מס' 52 לתחנת החלל הבין-לאומית החדשים (פיודור יורצ'יחין היה מפקד המשלחת). לאחר סיום עבודת המשלחת ריאזאנסקי עבר למשלחת מס' 53 לתחנת החלל הבין-לאומית (רנדולף ברזניק היה מפקד המשלחת). במהלך שהות בחלל הוא ביצע פעילות חוץ-רכבית באורך של כ-7.5 שעות. הוא חזר לכדור הארץ לאחר 138 ימים בחלל.

בסוף 2017 ריאזאנסקי פרסם ספר עם צילומים שהוא עשה מהחלל. באותה שנה הוא מונה לחבר בצוות משקיפים של הסוכנות הרוסית למניעת סימום בספורט.

בשנת 2018 ריאזאנסקי פרש מיחידת הקוסמונאוטים. לאחר פרישה הוא פרסם מספר ספרים שקשורות עם פעילותו בתחום החלל.

==קישורים חיצוניים==

* [https://sergey-ryazanskiy.ru/ אתר אישי] 
* [https://warheroes.ru/hero/hero.asp?Hero_id=21195 ביוגרפיה]
* [https://www.gctc.ru/main.php?id=207 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:בוגרי אוניברסיטת מוסקבה
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1974
סויוז MS-06

סויוז MS-06 (ברוסית:Союз МС-06) היא חללית סויוז ששוגרה לחלל ב-12 בספטמבר 2017 מקוסמודרום בייקונור ונחתה ב-28 בפברואר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 53 לתחנת החלל הבין-לאומית.

סמל המשימה פותח על בסיס סמל שהוגש בתחרות פתוחה בה השתתפו 150 אמנים.
==הצוות==
* אלכסנדר מיסורקין - מפקד
* מארק ואנדה היי - מהנדס טיסה
* ג'וזף אקבה - מהנדס טיסה

===צוות גיבוי===
* אנטון שקאפלרוב - מפקד
* סקוט טינגל - מהנדס טיסה
* שנון ווקר - מהנדס טיסה

==תיאור המשימה==
חללית "סויוז MS-06" שוגרה ב-13 בספטמבר 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית באותו יום כעבור כ-6 שעות ללא בעיות. באותה עת בתחנת החלל שהתה משלחת מס' 53 בפיקוד רנדולף ברזניק.

צוות החללית הצטרף למשלחת שגדלה ל-6 אנשי צוות.

"סויוז MS-06" נשארה מחוברת לתחנת החלל כחללית חירום.

ב-28 בפברואר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 54 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-06.htm מידע על הטיסה]
* [https://www.russianspaceweb.com/soyuz-ms-06.html תיאור המשימה]

קטגוריה:תוכנית סויוז
קטגוריה:2017 ברוסיה
קטגוריה:2018 ברוסיה
רובע אלחיזב

כוכב מתומן בגרסתו הדו-ממדית האחידה המרוקנת

רובע אלחיזב (בערבית: ربع الحزب) הוא סמל מתומן המזוהה עם דת האסלאם אשר לו ביטוי נרחב בארכיטקטורה האסלאמית ובאמנות האסלאמית.

השימוש הראשוני של הסמל באסלאם הוא לסימון חלקים בקוראן הנקראים "חזב" (حزب) ו"רבע" (ربع). 
לעיתים הסמל נמצא בצדי הטקסט הקוראני.

מקור הסמל אינו ברור. ייתכן והוא מסמל את הכעבה במכה ואת הקשר של האסלאם והמוסלמים אליה.

מבחינה מתמטית סמל זה, על גרסאותיו השונות, משקף אוקטגרם (צורה עם שמונה פינות).

תו מחשב לייצוג הסמל כטקסט הוא ۞, אם כי גרסה זו כוללת מעגל במרכז הסמל, שאיננו חלק הכרחי של הסמל כפי שהוא בא לידי ביטוי בארכיטקטורה ובאמנות האסלאמית.

[[דגל אזרבייג'ן עם כוכב מתומן בגרסתו הדו-ממדית האחידה המלאה.]]

==גלריה==
<gallery>
Rub_El_Hizb_Outline.svg|כוכב מתומן בגרסתו הדו־ממדית הקלועה המתארית-לבנה (קווי המתאר בצבע שחור ללא צבע מילוי) שמטרתה לדמות גרסה תלת־ממדית שלו.
Interlaced_Rub_el_Hizb.svg|כוכב מתומן בגרסתו הדו־ממדית הקלועה המתארית-שחורה (קווי המתאר בצבע לבן עם מילוי בצבע שחור) שמטרתה לדמות גרסה תלת־ממדית שלו.
East_Jerusalem_Octagram_(6809612420).jpg|ריצוף עם הסמל, במזרח ירושלים.
Octagram_(4942304224).jpg|עיטור קיר עם הסמל בשער האריות בירושלים.
</gallery>

==ראו גם==
* מגן דוד
* צלב
* הפטגרם
* פנטגרם
* איסור הצגת סמלים דתיים בבתי הספר בצרפת

==קישורים חיצוניים==

==הערות שוליים==

קטגוריה:סמלים
קטגוריה:הקוראן
קטגוריה:מושגים באסלאם
אלכסנדר מיסורקין

אלכסנדר מיסורקין (ברוסית:Александр Александрович Мисуркин , נולד ב-23 בספטמבר 1977 במחוז סמולנסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.

== ביוגרפיה ==
אלכסנדר מיסורקין נולד בכפר במחוז סמולנסק בשנת 1977. בשנת 1983 הוריו התגרשו והוא עם אימו ואחותו עברו לאזור אוריול. בעיר זו הוא למד ובגיל 13 החל להשתתף בפעילות של מועדון טיס העירוני.

בשנת 1994 לאחר סיום בית ספר מיסורקין החלל ללמוד בבית ספר לטייסי קרב אותה סיים בהצטיינות בשנת 1999 עם קבלת תואר "מהנדס-טייס". הוא שיתר ביחידות חיל האוויר הרוסי בעיקר בצפון קווקז.

בדצמבר 2006 מיסורקין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.

במרץ 2013 מיסורקין היה מהנדס טיסת סויוז TMA-08M שהביאה לתחנת החלל את חברי משלחת מס' 35 לתחנת החלל הבין-לאומית החדשים (כריס הדפילד היה מפקד המשלחת). לאחר סיום עבודת המשלחת מיסורקין עבר למשלחת מס' 36 לתחנת החלל הבין-לאומית בפיקוד של פאבל וינוגרדוב. במהלך שהות בחלל הוא ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ לאחר 166 ימים בחלל.

בספטמבר 2017 מיסורקין היה מפקד טיסה סויוז MS-06 שהביאה לתחנת החלל את חברי משלחת מס' 53 לתחנת החלל הבין-לאומית החדשים (רנדולף ברזניק היה מפקד המשלחת). לאחר סיום עבודת המשלחת מיסורקין עבר למשלחת מס' 54 לתחנת החלל הבין-לאומית והיה מפקדו. במהלך שהות בחלל הוא ביצע פעילות חוץ רכבית באורך של כ-8 שעות. הוא חזר לכדור הארץ לאחר 168 ימים בחלל.

בדצמבר 2021 מיסורקין היה מפקד טיסה סויוז MS-20 שהביאה לתחנת החלל זוג תיירי חלל מיפן. באותה עת בתחנת החלל שהו חברי משלחת מס' 66 לתחנת החלל הבין-לאומית (תומא פסקה היה מפקד המשלחת). לאחר שהות של כ-11 ימים החללית חזרה לכדור הארץ.

בשנת 2022 מיסורקין פרש מיחידת הקוסמונאוטים.

==קישורים חיצוניים==

* [https://warheroes.ru/hero/hero.asp?Hero_id=23212 ביוגרפיה]
* [https://www.gctc.ru/main.php?id=192 ביוגרפיה באתר הכנת הקוסמונאוטים הרוסי]
* [https://amisurkin.com/ בלוג אישי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1977
גדוד צנחני הדרקונים ה-13

גדוד צנחני הדרקונים 13 (בצרפתית: le <abbr>13<sup>e</sup></abbr> Régiment de Dragons Parachutistes בראשי תיבות: <abbr>13<sup>e</sup></abbr> RDP) הוא גדוד קומנדו לסיור מיוחד האחראי הרשמי לאיסוף מודיעין אסטרטגי והוא משתייך לפיקוד המבצעים המיוחדים של הכוחות המזוינים של צרפת.

הגדוד מדווח ישירות לראש מטה הכוחות המזוינים (CEMA) ומספק מודיעין למינהל המודיעין הצבאי (DRM) ולמפקד המבצעים המיוחדים (COS). הגדוד מהווה מערכת מודיעין שלמה ועצמאית של מחקר, עיבוד והפצת מודיעין. הוא מפעיל מסגרות קטנות במבצעים חשאיים מאחורי קווי האויב ומתמחה במודיעין אנושי (HUMINT). המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים.

גדוד צנחני הדרקונים 13 הוא המקבילה הצרפתי לסיירת מטכ"ל.

== מבנה ==
בגדוד מספר פלגות בעלות התמחות זירתית. הן מורכבות בדומה ל-SAS הבריטי מצוותים בעלי התמחויות טקטיות מיוחדות:
* פלגה 1 – הדרכה (בית ספר להכשרה של ה-<abbr>13<sup>e</sup></abbr> RDP)
* פלגה 2 – קומנדו ימי
* פלגה 3 – לוחמה הררית
* פלגה 4 – לוחמה מדברית וניוד
* פלגה 5 – צנחנים טקטיים
* פלגה 6 – מודיעין
* פלגת פיקוד ולוגיסטיקה. 
<gallery>
קובץ:13th Parachute Dragoon Regiment.jpg
קובץ:13e RDP en Suède.jpg
קובץ:13e RDP.jpg
קובץ:French special forces operator armed with a SIG-553.jpg
קובץ:13 RDP Athéna.jpg
קובץ:Operator of the 13e RDP.jpg
קובץ:Thales Bonie HP (2).jpg
קובץ:13 RDP.jpg
קובץ:LGI Mle F1.jpg
קובץ:RA13RDP.jpg
קובץ:Thales Bonie HP.jpg
קובץ:13 RDP Athéna.jpg
</gallery>

== קישורים חיצוניים ==

== הערות שוליים ==

קטגוריה:צבא צרפת
קטגוריה:יחידות עילית
מפתח השיבה

שער הכניסה למחנה הפליטים [[עאידה ומעליו מפתח השיבה]]
המפתח הפלסטיני (בערבית: مفتاح فلسطين) או מפתח השיבה (בערבית: مفتاح العودة) הוא סמל פלסטיני המייצג את הבתים שהולאמו או נחרבו בנכבה, אשר היו שייכים ליותר ממחצית מאוכלוסיית פלשתינה המנדטורית שגורשה או נמלטה במלחמת העצמאות, ולאחר מכן נשלל ממנה הזכות לחזור.

מאז הנכבה המפתח נהיה לסמל בולט ותזכורת לאובדן פיזי ורגשי ולחוסר צדק. המפתח נחשב לחלק מהתקווה של העם הפלסטיני לשוב לארצו שנכבשה ותביעה על נכסיו.

העתקים מוגדלים של המפתח נמצאים לרוב סביב מחנות פליטים פלסטינים (ברצועת עזה, יהודה שומרון, ירדן, סוריה ולבנון), ונמצאים בשימוש בהפגנות פרו פלסטיניות ברחבי העולם כסמלים קולקטיביים.

מאז 2016, מסעדה פלסטינית בדוחה, בירת קטר, מחזיקה בשיא גינס למפתח הגדול בעולם.

ב-14 בנובמבר 2023, במהלך מלחמת חרבות ברזל, הרס צה"ל אנדרטה לזכרו של יאסר ערפאת בכניסה למחנה הפליטים בטולכרם, מעין שער המורכב משני עמודים גדולים שמעליהם מוצג המפתח הפלסטיני.

==קישורים חיצוניים==

==הערות שוליים==

קטגוריה:תרבות פלסטינית
קטגוריה:מילים וביטויים בערבית
קטגוריה:1948 בארץ ישראל
קטגוריה:ערביי ארץ ישראל במלחמת העצמאות
המדינה האזורית דרום אתיופיה

המדינה האזורית דרום אתיופיה (באמהרית: ደቡብ ኢትዮጵያ ክልላዊ መንግስት) היא מדינה ברפובליקה הדמוקרטית הפדרלית של אתיופיה. היא הוקמה מהחלק הדרומי של מדינת האומות, הלאומים ועמי הדרום (SNNPR) ב-19 באוגוסט 2023 לאחר משאל עם.

 היא המרכז הפוליטי והמנהלי של המדינה. שש לשכות אזוריות הוקמו בוולאיטה סודו, דילה, ארבה מינץ', סוואלה, קאראטי וג'ינקה.

==חלוקה למחוזות (אזורים)==
להלן החלוקה של המדינה למחוזות (אזורים בטרמינולוגיה של אתיופיה):

{| class="wikitable sortable" width="400"
|+ אזורים במדינה האזורית דרום אתיופיה
! מספר !! אזור !! מושב האזור
|-
|align="center"| 1 || || 
|-
|align="center"| 2 || || 
|-
|align="center"| 3 || || 
|-
|align="center"| 4 || גדאו || 
|-
|align="center"| 5 || || 
|-
|align="center"| 6 || || 
|-
|align="center"| 7 || || 
|-
|align="center"| 8 || || 
|-
|align="center"| 9 || || 
|-
|align="center"| 10 || || 
|-
|align="center"| 11 || || 
|-
|align="center"| 12 || || 
|}

==קישורים חיצוניים==

<div style="direction: ltr;">
* [https://www.facebook.com/profile.php?id=100063901063190&locale= South Ethiopia Regional State Government]
</div>

==הערות שוליים==

*
קטגוריה:אתיופיה: חלוקה מנהלית
אתיופיה
אתיופיה
בלאק-פון 2

בלאק-פון 2 (באנגלית: The Black Phone 2) הוא סרט אימה על-טבעי שיופק על ידי תחת "בלאמהאוס הפקות", והמשך רציף לסרט "בלאק-פון" משנת 2021. הסרט עתיד לעלות לאקרנים בארצות הברית ב-27 ביוני 2025, תחת הפצת "סרטי יוניברסל".

== צוות השחקנים והדמויות ==
* מייסון תאמס - פיני בלייק
* מדלין מגרו - גוון בלייק
* אית'ן הוק - החוטף
* ג'רמי דייוויס - טרנס בלייק
* מיגל קזרז מורה - רובין

== הפקה ==
ביוני 2022, סקוט דריקסון אמר שבעוד שג'ו היל כתב את הסיפור שבכך התבסס על הסרט "בלאק-פון" משנת 2021, המחבר העלה לו "רעיון נפלא" לסרט המשך כשחשב עם הסרט הראשון יצליח. באוגוסט, דריקסון והיל אישרו שהיו דיונים אם לביים סרט המשך. דריקסון התייחס להצלחה של הסרט הראשון כאחד ההזרזים לפיתוח סרט המשך. היל אמר שההשראה שלו לכתיבת סרט המשך התבססה על "הדימויים האיקוניים" של מסכות החוטף.

=== ליהוק ===
בנובמבר 2023, דווח כי אית'ן הוק, מייסון תאמס, מדלין מגרו, ג'רמי דייוויס ומיגל קזרז מורה חורים לגלם את תפקידם מהסרט הראשון. סקוט דריקסון וכריסטופר רוברט קרגיל חזרו גם לכתוב את תסריט הסרט.

== הפצה ==
הסרט עתיד לעלות לאקרנים בארצות הברית ב-27 ביוני 2025, תחת הפצת "סרטי יוניברסל".

== קישורים חיצוניים ==

== הערות שוליים ==

קטגוריה:סרטי 2025
קטגוריה:סרטי בלאמהאוס הפקות
קטגוריה:סרטי אימה אמריקאיים
קטגוריה:סרטי אימה על-טבעיים משנות ה-2020
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים
בית החולים אל-עוודה

בית החולים אל-עוודה (בערבית: مستشفى العودة) הוא בית חולים קו-ראשון הממוקם בג'באליה. בית החולים מספק שירותי רפואה בסיסיים בלבד: חדר מיון ושירותי מיילדות לתושבי צפון רצועת עזה.

בית החולים מחזיק בחדר הלידה הגדול ביותר בצפון רצועת עזה, והוא היחיד באזור שמספק שירותי פלואורוסקופיה.

בית החולים מקיים תוכניות הכשרה לסטודנטים לסיעוד בשיתוף פעולה עם אוניברסיטאות ברצועת עזה.

==היסטוריה==
בית החולים אל-עוודה נוסד בשנת 1997. הוא ניזוק במבצע עופרת יצוקה ב-2009, ושוב ב-2015.

==קישורים חיצוניים==
* [https://culturesofresistance.org/groups-we-support/al-awda-hospital/ Al Awda Hospital], באתר "תרבויות של התנגדות" (Cultures of Resistance) 

קטגוריה:רצועת עזה: בתי חולים
מוזיאון אל-קרארה

מוזיאון אל-קרארה (בערבית: متحف القرارة) היה מוזיאון באל-קרארה, ליד ח'אן יונס, ברצועת עזה. המוזיאון נוסד בשנת 2016 והציג ממצאים מהארכאולוגיה של האזור. הוא נפגע בהפצצות צבא הגנה לישראל במהלך מלחמת חרבות ברזל באוקטובר 2023.

== המוזיאון ==
המוזיאון נוסד בשנת 2016 באל-קרארה, כפר קרוב לחאן יונס בדרום רצועת עזה, על ידי שישה אנשים, ביניהם מנהל המוזיאון מוחמד אבו להיא ורעייתו נג'לה אבו להיא. נג'לה למדה ארכאולוגיה ואמנות באוניברסיטת עזה.

משרד התיירות והעתיקות הפלסטיני העניק למוזיאון, השוכן בממגורה לשעבר, רישיון.<ref name=":1"></ref> זה היה המוזיאון השני, והמוזיאון הפרטי הראשון, שהוקם באזור.<ref name=":0"></ref>

המוזיאון נפגע בהפצצות צה"ל באוקטובר 2023 במלחמת חרבות ברזל.<ref></ref><ref></ref>

== אוספים ==
המוזיאון הכיל למעלה מ-3500 חפצים ארכאולוגיים, היסטוריים ונומיסמטיים מאזור עזה.<ref name=":2"></ref> החפצים מתוארכים משנת 4000 לפני הספירה ועד ימינו.<ref name=":1" /> בין החפצים המרכזיים היו כלי חרס מהתקופה הכנענית, מטבעות רומיים, פסיפסים ביזנטיים, חרבות מהתקופה הצלבנית, תובס , ציוד חקלאי מהמאה ה-19, כלי בישול מנחושת וגלביות פלסטיניות מסורתיות רקומות,<ref name="jinha"></ref> ופריטים צבאיים המתוארכים למנדט הבריטי.<ref name=":2" /> בשנת 2021 חגג המוזיאון את היום הלאומי למורשת הפלסטינית.<ref></ref>

== קישורים חיצוניים ==
* 
* [https://www.youtube.com/watch?v=zlaVgHP5cG8 عملت الشابة نجلاء أبو نحلة على أنشاء متحف القرارة الثقافي بجهودها الخاصة] in Arabic (YouTube), Jinha Agency
* [https://www.youtube.com/watch?v=WwUs5c8i0a4 نجلاء أبو نحلة شابة فلسطينية تؤسس متحف ثقافي في قطاع غزة] in Arabic (YouTube), Jinha Agency
* [https://www.tiktok.com/@museum.qarara TikTok הרשמי]

== הערות שוליים ==

קטגוריה:מוזיאונים לארכאולוגיה
אל-קרארה
קטגוריה:רצועת עזה
קטגוריה:מבנים שנהרסו במלחמת חרבות ברזל
בלו דה ז'קס

בלו דה ז'קס (בצרפתית: Bleu de Gex; גם Bleu du Haut-Jura או Bleu de Septmoncel) היא גבינה כחולה שמנת ורכה למחצה העשויה מחלב גולמי (לא מפוסטר) במחוז ז'ורה בצרפת.<ref></ref>

== מאפיינים ==
היא נקראת על שם Pays de Gex, אזור היסטורי במה שהוא כיום צרפת ושווייץ. במהלך הייצור, העובש פניציליום רוקפורטי (Penicillium roqueforti) מוסף והגבן הלא שטוף נארז בצורה רופפת. לאחר מכן הגבינה מיושנת לפחות שלושה שבועות.<ref></ref> כדי לעמוד בדרישות הסמכת כינוי מקור מבוקר Appellation d'Origine) Contrôlée), על הגבינה להכיל רק חלב פרות מגזע מונבליאר. היא עדינה וצעירה יותר מרוב הגבינות הכחולות הצרפתיות. על כל גלגל מוטבע המילה "Gex".<ref></ref>

== איסור יבוא לארצות הברית ==
עקב שינויים שבוצעו בנובמבר 2004 בהגדרה הרשמית של ארצות הברית ל"גבינה רכה", והדרישה שגבינות כאלה מצרפת יעשו מחלב מפוסטר במפעלים בעלי הסמכה צרפתית, לא ניתן למכור את הבלו דה ז'קס בארצות הברית.<ref></ref>

== ראו גם ==
* רשימת גבינות
* רשימת גבינות צרפתיות

==קישורים חיצוניים==

== הערות שוליים ==

קטגוריה:גבינות צרפתיות
קטגוריה:גבינות כחולות
הליו וארלה

הליו סנדרו אוליביירה אלבש וארלה (בפורטוגזית: Hélio Sandro Oliveira Alves Varel; נולד ב-3 במאי 2002 באלמדה שבפורטוגל) הוא כדורגלן פורטוגזי שמוצאו מכף ורדה המשחק בעמדת קשר הכנף בקבוצת פורטימוננסה מליגת העל הפורטוגלית ובנבחרת כף ורדה.

== קריירת מועדונים ==
וארלה גדל במחלקות הנוער של מונטה קפריקה, צ'רנקה קפריקה, ויטוריה סטובל וקובה דה פיידאדה. הוא החל את הקריירה המקצוענית שלו בקבוצות אמורה וסינטרנסה מהליגות הנמוכות בפורטוגל.

ב-1 ביולי 2022 חתם בפורטימוננסה מליגת העל הפורטוגלית.

== קריירה בינלאומית ==
ב-12 באוקטובר 2023 ערך וארלה את הופעת הבכורה שלו בנבחרת כף ורדה, בהפסד 5-1 לנבחרת אלג'יריה במשחק ידידות.

נכלל בסגל נבחרת כף ורדה לטורניר גביע אפריקה לאומות 2023.

== קישורים חיצוניים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:כדורגלני פורטימוננסה
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2023
קטגוריה:פורטוגזים שנולדו ב-2002
המשמר המלכותי המרוקאי

המשמר המלכותי המרוקאי (בערבית: الحرس الملكي المغربي) הוא גדוד בצבא המלכותי המרוקאי האחראי על אבטחת שלומם של מלך מרוקו ומשפחת המלוכה המרוקאית. רשמית המשמר המלכותי המרוקאי הוא חלק מהצבא המלכותי המרוקאי, אולם הוא נמצא בשליטה מבצעית ישירה של המלך.

המשמר כולל 6,000 חיילים, האחראים בין היתר גם על אבטחת הארמון המלכותי, מאוזוליאום מוחמד ה-5, ושאר המתקנים המלכותיים.<ref name=":3"></ref>

== גלריה ==
<gallery>
קובץ:King's guard-Mausoleum Mohammed V-Rabat-Morocco.jpg
קובץ:Rabat Entrance Mausoleum Mohammad V.JPG
קובץ:A pair of the Royal Moroccan Guards at the Mausoleum of Mohammed V in Rabat.jpg
קובץ:Mausoleum of Mohammed V (5508501771).jpg
קובץ:A Royal Moroccan Guard standing guard at the Mausoleum of Mohammed V in Rabat.jpg
קובץ:A Royal Moroccan Guard mounted on a horse at the Mausoleum of Mohammed V in Rabat.jpg
</gallery>

== קישורים חיצוניים ==

== הערות שוליים ==

קטגוריה:מרוקו: צבא וביטחון
קטגוריה:ארגוני אבטחת אישים
פחד אלוהים

"פחד אלוהים" הוא שיר של המוזיקאי הישראלי כפיר צפריר, אשר יצא לאור כסינגל ב-13 בפברואר 2023, באמצעות חברת התקליטים טדי הפקות.

==רקע וכתיבה==
"פחד אלוהים" הוא שיר בסגנון אפרוביט אשר נכתב, הולחן והופק על ידי צפריר עצמו. כתשעה חודשים לאחר צאתו, בעקבות הצלחתו ברשתות החברתיות ובסטרימינג, סיפר צפריר על השיר: 

==הצלחה מסחרית==
השיר היה ללהיט רדום ובנובמבר 2023, כתשעה חודשים לאחר צאתו, זכה לוויראליות בטיקטוק ולהשמעות רבות בסטרימינג ונכנס למקום ה-83 במצעד היטליסט של מאקו, שם הגיע בשיאו למקום הראשון ב-2 בינואר 2024. גם במצעד העשירייה של כאן גימל ובמצעד הרשמי של גלגלצ, הגיע השיר למקום הראשון. זה שירו הראשון של צפריר שנכנס לכלל מצעדים אלו. השיר הגיע גם למקום ראשון באפל מיוזיק ובספוטיפיי.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:שירים על אלוהים
קטגוריה:שירים על פחד
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
בלו דה ורקור-סאסנאז'

בלו דה ורקור-סאסנאז (בצרפתית: Bleu du Vercors-Sassenage) היא גבינה כחולה טבעית מפוסטרת בעלת קליפה טבעית מחלב פרה.

== ייצור ==
הגבינה יוצרה במקור על ידי נזירים באזור רון-אלפ בצרפת במאה ה-14. כעת מיוצרת באזור דופינה. הגבינה היא בעלת הסמכת כינוי מקור מבוקר (AOC) ומוגנת מאז 1998.<ref></ref> כחלק מדרישת ההסמכה, הגבינה צריכה להיות מורכבת מחלב מפרות מהגזעים מונבליאר, אבונדאנס או וילארד. הגבינה לא דחוסה ולא מבושלת ומכילה את העובש פניציליום רוקפורטי (Penicillium roqueforti). ב-Grand Dictionnaire Universel של לארוס מהמאה ה-19, פרנסואה הראשון, מלך צרפת מתואר כמי שמאוד אהב את הגבינה.<ref></ref><gallery class="center" widths="180" heights="200px">
קובץ:Bleu_du_Vercors-Sassenage_sur_le_marché.jpg
קובץ:Etalage_de_bleu_du_Vercors-Sassenage.jpg
קובץ:Meules_de_bleu_du_Vercors-Sassenage.jpg
</gallery>

== ראו גם ==
* רשימת גבינות
* רשימת גבינות צרפתיות
* Villard-de-Lans (גזע בקר)

==קישורים חיצוניים==

== הערות שוליים ==

קטגוריה:גבינות צרפתיות
קטגוריה:גבינות כחולות
מאור אשכנזי

מאור אשכנזי (נולד ב-23 ביוני 2000) הוא ראפר ישראלי.

==ביוגרפיה==
אשכנזי גדל בראשון לציון. הוריו התגרשו כשהיה בן שנה. אשכנזי שירת בצה"ל כחובש קרבי בגדוד 932.

לקראת תום שירותו הצבאי, השתתף אשכנזי בקורס ראפ והיפ הופ במחלקה ללימודי החוץ בבית הספר למוסיקה רימון, בהנחיית הראפר סגול 59. בשנת 2018 הוציא אשכנזי את סינגל הבכורה שלו, "טיפשים וצעירים", שזכה לאהדה ולמיליוני השמעות בפלטפורמות המוזיקה. בין השנים 2018 ל-2022, הוציא סינגלים שונים מתוך אלבום הבכורה שלו, שנקרא "טיפשים וצעירים", כשם סינגל הבכורה, ויצא לאור ב-11 בנובמבר 2022, כארבע שנים לאחר צאתו של הסינגל הראשון. האלבום כולל הופעת אורח של הזמרת קרן קריספיל.

בנובמבר 2023, במהלך מלחמת חרבות ברזל, הוציא אשכנזי יחד עם נעם כהן, אחד משורדי הטבח בפסטיבל הנובה, את השיר "השיר של נעם 2", המשך ל"השיר של נעם" מתוך אלבום הבכורה שלו, העוסק בחוויתו ותחושותיו של כהן במהלך הטבח שבוצע על ידי חמאס ב-7 באוקטובר במסגרת מתקפת הפתע על ישראל. השיר זכה להצלחה והגיע למקום ה-26 במצעד היטליסט של מאקו ולמקום העשירי במצעד הרשמי של גלגלצ.

==דיסקוגרפיה==
===אלבומי אולפן===
* 2022: טיפשים וצעירים

==קישורים חיצוניים==

==הערות שוליים==

קטגוריה:חיילי חטיבת הנח"ל
קטגוריה:ראפרים ישראלים
קטגוריה:ישראלים שנולדו ב-2000
צחוק מדהים

"צחוק מדהים" הוא פסל ברונזה משנת 2009 מאת יואה מינג'ון, הממוקם בפארק מורטון בוונקובר, קולומביה הבריטית, קנדה.<ref></ref>

== תיאור ==
"צחוק מדהים" עוצב על ידי יואה מינג'ון והותקן בפארק מורטון (דייווי ו-דנמן) לאורך המפרץ האנגלי בווסט אנד, ונקובר בשנת 2009. פסל הברונזה המורכב מ-14 פסלים כל אחד בגובה כשלושה מטרים ומשקלו מעל 250 קילוגרמים, מציג את דמותו של האמן עצמו "במצב של צחוק היסטרי". הוא נוצר במסגרת הביאנלה הבינלאומית לפיסול בוונקובר, המציגה יצירות בינלאומיות עכשוויות במרחבים ציבוריים. הפסל נתרם לעיר ונקובר על ידי צ'יפ ושאנון ווילסון באמצעות קרן Wilson5 ב-11 באוגוסט 2012.

כחלק מהמיצג, כתובת מגולפת במושב בטון מציינת "שהפסל הזה יעורר צחוק שובבות ושמחה אצל כל מי שמתנסה בו".<ref></ref>

200x200 פיקסלים
הסוגה (Genre) של הפסל היא ריאליזים ציני . ריאליזם ציני היא תנועה עכשווית באמנות הסינית, במיוחד בצורת ציור, שהחלה בשנות ה-90. החל בבייג'ינג, היא הפכה לאחת מתנועות האמנות הסינית העכשווית הפופולריות ביותר ביבשת סין. היא התעוררה לאור המרדף אחר ביטוי אינדיבידואלי של אמנים סינים שהתנתקו מהלך הרוח הקולקטיבי שהיה קיים מאז מהפכת התרבות בסין.

== פרסים ==
"צחוק מדהים" היה מועמד בתחרות המקומות הגדולים בקנדה 2013 והיה יצירת האמנות הציבורית היחידה שקיבלה מועמדות.<ref></ref>

==קישורים חיצוניים==

== הערות שוליים ==

קטגוריה:פסלים (יצירות)
קטגוריה:ונקובר
השיר של נעם 2

"השיר של נעם 2" הוא שיר של הראפרים הישראלים מאור אשכנזי ונעם כהן. הוא יצא לאור כסינגל ב-12 בנובמבר 2023.

==רקע וכתיבה==
את השיר כתבו מאור אשכנזי ונעם כהן, כהמשך לשיר "השיר של נעם" (2022) מתוך אלבום הבכורה של אשכנזי, "טיפשים וצעירים", על סיפורו של כהן, ששרד את הטבח במסיבת הטבע ליד רעים במתקפת הפתע על ישראל בשמחת תורה. כהן הגיע למסיבת הטבע יחד עם שניים מחבריו, וזמן קצר לאחר שהגיעו למקום, החל מטח רקטות לעבר האזור. יחד עם שני חבריו, מיהר כהן למכונית כדי להימלט מהמקום. 

ביציאה ממתחם המסיבה, הם נתקלו במחבלים שריססו את מכוניתם ביריות. אחד מחבריו נפגע ברגלו מקליע, וכהן סובב את המכונית במחשבה שבטוח יותר בשטח המסיבה, ולאחר מכן מצא מיגונית, שקיבלה את השם מיגונית המוות, לשם נכנסו המחבלים וירו לעברה. כהן הסתתר מתחת לגופות וניצל.

==הצלחה מסחרית==
השיר זכה להצלחה בסטרימינג ונכנס למקום ה-33 במצעד היטליסט של מאקו. בשיאו, הגיע למקום ה-26 במצעד. במצעד הרשמי של גלגלצ, שחודש ב-29 בנובמבר לאחר הפוגה של שמונה שבועות בעקבות מלחמת חרבות ברזל, נכנס השיר למקום העשירי.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי המשך
קטגוריה:שירים בעברית
קטגוריה:שירי היפ הופ בעברית
קטגוריה:הטבח בפסטיבל נובה בתרבות
קטגוריה:שירי מלחמת חרבות ברזל
הריגת המאבטחים בדרום הר חברון

הריגת המאבטחים בדרום הר חברון היא תקרית שאירעה ב-13 במרץ 2003, שבה הרג כוח של יחידת מגלן שני מאבטחים ישראלים, לאחר שזיהה אותם בטעות כמחבלים.

== התקרית ==
מועצה אזורית הר חברון הקימה בתחומה, כ-10 קילומטרים דרומית לקריית ארבע, סמוך לפני חבר, מאחז בשם "גבעת האנטנה", שכלל שני קרוואנים ועמוד גבוה שהוגדר כאנטנה. את המאחז, שבו עבדו ארבעה פועלים פלסטינים, אבטחו ו.

ב-13 במרץ 2003 שלח מפקד חטיבת יהודה, אל"ם חגי מרדכי, כוח של יחידת מגלן למשימה של איתור מחבלים באזור. לכוח לא נמסר מידע על קיומו של מאחז גבעת האנטנה. סמוך לשעה 13 בצהריים בן יוסף יצא ברכב מהמאחז, והכוח של יחידת מגלן זיהה אותו כמחבל חמוש והורה לו לעצור. הרכב עצר ובן יוסף החל לרדת ממנו, אך חיילי מגלן ראו בכך איום והרגו אותו בירי של עשרות כדורים. דורון שמע את הירי, דיווח במכשיר קשר למוקד קריית ארבע על מה שנראה לו כמחבלים מחופשים לחיילים, לקח את נשקו, ורץ לכיוון דרום. טייס מסוק "קוברה" של חיל האוויר, שחיפה על פעילות חיילי מגלן, חשב בטעות שזהו מחבל מבוקש שנמלט, ביקש אישור ירי מכוח מגלן, ולפיו ירה טיל בדורון והרגוהו. אל"ם מרדכי הורה למסוק לירות גם בקרוואנים, אך טייס המסוק אמר שהאנשים בקרוואנים (הפועלים הפלסטינים) אינם חמושים, ולא ירה.

== חקירת התקרית ==
צה"ל ערך תחקיר מבצעי, והטיל אחריות כבדה על אל"ם מרדכי. הרמטכ"ל, משה יעלון, קיבל את המלצתו של מפקד פיקוד המרכז, משה קפלינסקי, והחליט לבטל את מינויו של מרדכי למפקד חטיבת הצנחנים, ולרשום הערה פיקודית בתיקו האישי. הערה פיקודית נרשמה גם לתא"ל עמוס בן-אברהם, מפקד אוגדת יהודה ולסא"ל דני קס לוין, מפקד מגלן. סרן אור, מפקד הפלוגה המבצעת, הודח מתפקידו. הערה פיקודית נרשמה גם לכל קציני המטה החטיבתי המעורב, בהם הסמח"ט סא"ל קפלינסקי, הקמ"ן סרן שלמה וקצין האג"ם רס"ן אורן.

לנוכח ממצאי התחקיר הורה הפרקליט הצבאי הראשי, אביחי מנדלבליט, על פתיחת חקירת מצ"ח, שבעקבותיה ננקטו צעדי משמעת נוספים, אך איש לא הועמד לדין.

הוריהם של שני המאבטחים שנהרגו הגישו עתירה לבג"ץ, שבה ביקשו להורות כי החלטת בית משפט השלום לדחות את בקשתם לחקור את סיבת מותם של המאבטחים היא בלתי סבירה ובלתי ראויה ועל-כן ראויה לביטול; כי החלטת הפרקליט הצבאי הראשי שלא להעמיד לדין את מי שהעותרים רואים כאחראים למות המאבטחים והחלטת היועץ המשפטי לממשלה המאשרת החלטה זו הן בלתי סבירות ובלתי ענייניות ועל-כן ראויות לביטול; וכי החקירה שבוצעה על ידי מצ"ח היא לקויה, בלתי מקצועית ומגמתית ועל-כן נדרשת השלמתה או העברתה לגוף חוקר אזרחי. העתירה נדחתה.

==צעדים נוספים בעקבות התקרית==
בני משפחתו של יהודה בן יוסף הגישו באפריל 2008 תביעת נזיקין נגד צה"ל וגורמים נוספים, לפיצוי על הריגתו של בן יוסף. התביעה נדונה בבית המשפט המחוזי בירושלים ונדחתה מחמת התיישנות. התובעים ערערו על על פסק הדין לבית המשפט העליון, ובהמלצת בית המשפט משכו את ערעורם.

לזכרם של שני המאבטחים נקראה גבעת האנטנה בשם מצפה זי"ו (ראשי תיבות של "זכרון יהודה ויואב"), והוקמה בה אנדרטה לזכרם.

==קישורים חיצוניים==
* 
* 

==הערות שוליים==

קטגוריה:ישראל: הריגה עקב טעות בזיהוי
קטגוריה:יחידת מגלן
קטגוריה:2003 בישראל
קטגוריה:הר חברון
קטגוריה:הרג אזרחים בידי צה"ל
עבדולעזיז אלחמזה

עבדולעזיז אלחמזה (בערבית: عبدالعزيز الحمزة) (באנגלית: Abdalaziz Alhamza), הוא עיתונאי סורי עטור פרסים, לוחם למען זכויות אדם, אקטיביסט ומדריך מחשוב<ref name=":0"></ref>. אלחמזה הוא מנכ"ל ודובר הארגון א-רקה נשחטת בשקט (Raqqa is Being Slaughtered Silently), או "ארנ"ב", ארגון שמטרתו להעלות את המודעות למצוקתם של העם הסורי. נולד ב-1991 בא-רקה שבסוריה, אך נאלץ לברוח לטורקיה בינואר 2014 עקב איומים לחייו, ולאחר מכן עבר לגרמניה מאותה הסיבה. כיום, הוא עמית במספר צוותי חשיבה – מכון אמריקה החדשה, מכון מקיין ומכון מזרח-מערב (EastWest)<ref name=":1"></ref>. אלחמזה מוצג בסרט "עיר רפאים", סרט דוקומנטרי על פעילותו בארנ"ב<ref name=":0" />. הסרט הגיע לרשימה הקצרה של מועמדים לפרסי האוסקר בקטגוריית סרטים דוקומנטריים באורך מלא, בשנת 2018<ref></ref>.

== ילדות ולימודים ==
מעט מאוד ידוע על חייו המוקדמים. הוא נולד בשנת 1991 בא-רקה<ref name=":2"></ref> וטוען שהייתה לו ילדות רגילה. בנוסף לכך הוא קיבל תואר בביוכימיה באוניברסיטת אל-פוראת<ref name=":0" /> .

== תחילת הקריירה ==
במרץ 2011, התחילה מלחמת האזרחים בסוריה. אלחמזה היה בין המתנגדים לשלטון, ואף ארגן מחאות והפגנות לא אלימות נגדן (ממשלת הבעת'). הוא הסריט סרטון באחת ההפגנות והעלה אותו לרשת. כשהסרטון התפרסם, והוא הבין כמה המודעות למה שקורה בסוריה נמוכה, הוא החליט להפוך לעיתונאי<ref name=":3"></ref><ref name=":0" />. בעקבות כך, אלחמזה נעצר 3 פעמים ב-2012 על ידי הממשל ועונה, אך שרד (בשונה מרבים אחרים)<ref name=":0" />. 

== א-רקה נשחטת בשקט ==
בדצמבר 2013 המדינה האסלאמית (דאעש) השתלטה על א-רקה, עיר מגוריו של אלחמזה, ובפועל השתמשה בה כעיר בירה. המצב החמיר, ובנוסף לאיומים מהממשל, הוא גם קיבל איומים מדאע"ש, ונאלץ לברוח לטורקיה מחשש לחייו<ref name=":3" /><ref name=":0" />. בטורקיה הוא הצטרף לחבורת עיתונאים, וביחד הם הקימו את הארגון 'א-רקה נשחטת בשקט' (Raqqa is Being Slaughtered Silently). מטרת הארגון היא להראות לעולם מה באמת מתרחש בסוריה, בשונה מאיך שדאע"ש, השלטון הסורי ויתר הארגונים המציגים להשתלט על סוריה מציגים את זה<ref name=":3" />. 

אלחמזה משמש כמנכ"ל ודובר הארגון ארנ"ב<ref name=":1" />, ותחת ניהולו, הארגון מתנהל בצורה הבאה: מספר חברי הארגון מתעדים בחשאיות את המציאות הקשה של העם הסורי (הפגנות, הוצאות להורג, וכו'...), מעבירים את התיעודים לחברי הארגון שמחוץ לסוריה, ואלה מפרסמים את הסרטונים לעולם<ref name=":3" />.

אחרי שדאע"ש איימו עליו גם בטורקיה, הוא ברח לגרמניה<ref name=":2" />.

== פרסים והוקרות ==
* ב – 2015 ארנ"ב זכה בפרס ה – CPJ הבינלאומי לעיתונות חופשית (International Press Freedom Awards) מהוועדה להגנה על עיתונאים (Committee to Protect Journalists)<ref></ref>.
* ב – 2016 ארנ"ב זכה בפרס העיתונות הבינלאומי של איסקיה (Ischia)<ref name=":0" />.
* ב – 2016 ארנ"ב זכה בפרס האומץ האזרחי (Civil Courage Prize)<ref></ref>.
* כתב העת Foreign Policy כינה אותו 'הוגה דעות עולמי'<ref name=":0" />.

== הערות שוליים ==

==קישורים חיצוניים==

קטגוריה:ילידי 1991
קטגוריה:עיתונאים סורים
אפרים קרמר

אפרים (פרוקי) קרמר (נולד ב-2 בדצמבר 1953) הוא איש עסקים ישראלי, הבעלים והמנכ"ל של חברת התיירות אשת טורס, והבעלים והיו"ר של חברת "כרם ניהול בתי מלון".

== ביוגרפיה ==
נולד בירושלים לאסתר לבית פרנקל, ילידת סטולין, עובדת סוציאלית בעיריית ירושלים, ולשלום קרמר, יליד סאנוק (שבמחוז לבוב, גליציה), חוקר ספרות ומבקר ספרות, שהיה מרצה לספרות בסמינר בית הכרם (בהמשך מכללת דוד ילין). גדל בשיכון העיתונאים (ירושלים) בשכונת טלביה. למד ביסודי בבית ספר בית הילד ובתיכון בגימנסיה העברית רחביה (סיים בשנת 1971). אחותו, רחל פארן, הייתה מורה ואחיו, עו"ד יהושע קרמר, קיבל את אות יקיר ירושלים לשנת 2022.

בשנים 1972–1975 שירת שירות צבאי כחייל וכקצין בינה רשתית (קב"ר) ביחידה 8200 בחיל המודיעין.

בשנת 1977 סיים תואר ראשון בכלכלה, ובשנת 1981 סיים תואר שני במנהל עסקים. את שני התארים למד באוניברסיטה העברית בירושלים.

בשנים 1977-1985 עבד באגף התקציבים במשרד האוצר, כשתפקידו האחרון היה סגן הממונה על התקציבים לנושא תקציב הביטחון. בהיותו סגן הממונה על התקציבים היה אחראי לקיצוץ משמעותי בתקציב הביטחון שבוצע בשנת 1985. בתקופת עבודתו הושפע מהממונה על התקציבים יעקב גדיש (שכיהן בתפקיד זה בשנים 1980–1983) ולמד ממנו רבות.

בשנים 1985–1990 היה מנהל הכספים של חברת עשות אשקלון באשקלון, שהייתה אז חברת בת של תעש מערכות ועסקה בייצור ביטחוני.

בשנים 1990–1993 נסע מטעם עשות אשקלון להיות מנכ"ל זרוע השיווק של החברה בניו יורק, ארצות הברית (Ashot U.S.A). בתפקידו זה היה אחראי להשגת חוזי יצוא גדולים עבור יצרני מטוסים ומנועים בארצות הברית.

עם חזרתו ארצה בשנת 1994 עבר למגזר הפרטי. כעבור זמן החל לעבוד כמנכ"ל חברת אשת טורס ובהמשך רכש גם את הבעלות על החברה. תחת ניהולו צמחה החברה והפכה לאחת מחברות התיירות הגדולות בישראל. בנוסף, הקים קרמר יחד עם שותפו, גדי פריבר, את חברת "כרם ניהול בתי מלון" המנהלת שלושה בתי מלון: יערים<ref></ref> וגורדוניה<ref></ref> שנכללו בעבר יחד במלון מעלה החמישה וסמוכים לקיבוץ מעלה החמישה, ומלון אלמא בזכרון יעקב.<ref></ref> בינואר 2024 פתחה חברת "כרם ניהול בתי מלון" בית מלון ראשון בחו"ל בפודגוריצה, מונטנגרו. המלון הקרוי Kings Park Hotel נמצא ב-50% בבעלותה.<ref></ref>

במהלך השנים היה קרמר חבר בדירקטוריונים של כמה חברות, ובהן: התעשייה האווירית לישראל, עשות אשקלון ופויכטוונגר תעשיות.

== משפחתו ==
נשוי לטובה לבית שמעונוביץ, שהייתה מורה לתנ"ך בבתי ספר תיכוניים וכיום עובדת כסוכנת נסיעות בחברת אשת טורס. אב לשלושה בנים.

מתגורר בתל אביב.

== קישורים חיצוניים ==

* 
* 
* 
* 

== הערות שוליים ==

קטגוריה:אנשי עסקים ישראלים
קטגוריה:בוגרי בית הספר היסודי בית הילד (ירושלים)
קטגוריה:בוגרי גימנסיה רחביה
קטגוריה:חיילי יחידה 8200
קטגוריה:בוגרי האוניברסיטה העברית בירושלים
קטגוריה:טלביה: אישים
קטגוריה:ישראלים שנולדו ב-1953
דניאל נהרי

דניאל נהרי (נולד ב-21 ביוני 1987) הוא קצין בצה"ל בדרגת אלוף-משנה, המשמש כמפקד מחוז חיפה בפיקוד העורף. שימש בעבר כסגן מפקד חטיבת החילוץ וההדרכה, מפקד בסיס אימונים של חטיבת החילוץ וההדרכה ומפקד גדוד תבור. נהרי מפקד הגדוד הראשון שהתגייס לחטיבת החילוץ וההדרכה.

== ביוגרפיה ==
נהרי גדל ברחובות ובקריית עקרון.

=== קריירה צבאית ===
נהרי התגייס לצה"ל בשנת 2005 לפלוגת החילוץ רותם שבהמשך הפכה לפלוגה כחלק מהקמת גדוד שחר. לאחר מסלול הכשרה שירת כלוחם ובהמשך יצא לקורס מ"כים אותו סיים בהצטיינות. שימש כמפקד כיתה וסמל מחלקה בפלוגת רותם ובהמשך יצא לקורס קציני יבשה ולהשלמה החיילית אותה סיים כצוער למופת. בהמשך נלחם יחד עם גדוד 13 במבצע עופרת יצוקה ככח פריצה וחילוץ במרחב ג'באליה.

נהרי ביצע מספר תפקידי פיקוד בגדוד ובחטיבה שהאחרונים הם סגן מפקד גדוד רם וקצין אג"ם חטיבת החילוץ וההדרכה. בשנת 2018 הועלה לדרגת סגן-אלוף ושימש כמפקד גדוד תבור.
בתקופה כהונתו כמפקד גדוד תבור פעל הגדוד בגזרת מנשה ובגזרת בנימין.
מעט לפני סיום תפקידו כמפקד הגדוד החלה מגפת הקורונה בה נטל הגדוד חלק פעיל בסיוע אזרחי לרשויות ותושבים בגזרת מחוז צפון. כחלק ממבצע גן נעול וחגורה שחורה הגדוד עליו פיקד הוביל את מאמץ הצלת החיים באשקלון תחת מחוז דרום. בשנת 2019 בתקופת כהונתו כמפקד גדוד תבור זכה הגדוד בפרס הרמטכ"ל ליחידות מצטיינות.

ביוני 2020 סיים את תפקידו כמפקד גדוד והחל את תפקידו כסגן מפקד החטיבה. בתקופת כהונתו כסגן מפקד חטיבה הוקמה סיירת אלון והושלם תהליך מעבר החטיבה מצריפין לבסיסה החדש כחלק מתוכנית אופק רחב. את תפקידו כסגן מפקד החטיבה סיים ביוני 2021.

החל מיולי 2021 שימש נהרי כמפקד בסיס אימונים של חטיבת החילוץ וההדרכה. בתקופתו כמפקד בסיס האימונים של חטיבת החילוץ וההדרכה מיסד את מבצוע היחידה ליחידה מבצעית לצד קידום תשתיות היחידה כחלק ממכלול. בסיס האימונים של חטיבת החילוץ וההדרכה הופעל כיחידה מבצעית לראשונה במבצע עלות השחר ובמבצע מגן וחץ. את תפקידו כמפקד בסיס האימונים של חטיבת החילוץ וההדרכה סיים באוגוסט 2023.

החל מספטמבר 2023 משמש נהרי כמפקד מחוז חיפה של פיקוד העורף.

== חיים אישיים ==
נהרי מתגורר ברחובות, נשוי לרואת חשבון שמרית ואב לשתי בנות. בוגר תואר ראשון בהצטיינות במדעי המדינה ומשאבי אנוש ותואר שני במנהל עסקים ומשאבי אנוש. חובב ים וצלילה חופשית.

==קישורים חיצוניים==
* . ראיון עם נהרי כמפקד גדוד תבור.

==הערות שוליים==

קטגוריה:רחובות: אישים
קטגוריה:אלופי-משנה בצה"ל
קטגוריה:ישראלים שנולדו ב-1987
קטגוריה:מפקדי מחוז חיפה בפיקוד העורף
תנודות במוליכות אוניברסלית

תנודות במוליכות אוניברסלית (UCF) בפיזיקה מזוסקופית היא תופעה שנתקלה בה בניסויי הובלה חשמלית במינים מזוסקופיים. המוליכות החשמלית הנמדדת תשתנה מדגימה לדגימה, בעיקר בשל מפזרים שגורמים לפיזור לא הומוגניים.

התופעה מתרחשת בייחוד במוליכים למחצה בשדה מגנטי חלש - עד טסלה אחת, בשדות חזקים כמובן מתקבל אפקט הול הקוונטי. תופעה תוארה בשנת 1985 על ידי בוריס אלטשולר וארקדי ארונוב בברית המועצות ומדענים אמריקאים בנפרד.

=== הסבר אינטואיטיבי ===
אם סורקים את אותה הדגימה שוב ושוב נקבל את אותה ההתנהגות, כלומר לא מדובר ברעש המדידה אלא בדוגמה עצמה. לעומת זאת, אם מחממים את הדוגמה קצת ומקררים אותה לאחר מכן, אז המזהמים זזים ומתייצבים מחדש בקירור ואז מתקבלת תוצאה שונה, כלומר המזהמים משנים את התוצאה הקודמת. אחרי מיצוע של הרבה חימומים וקירורים מקבלים את התוצאה המשוקללת.

==קישורים חיצוניים==
* [http://jetpletters.ru/cgi-bin/front/download/gf/52/article.pdf מאמר של אלטשולר וארונוב] 

קטגוריה:מכניקת הקוונטים
צרור של אושר

צרור של אושר (באנגלית: Bundle of Joy) הוא סרט מוזיקלי אמריקאי משנת 1956 בבימויו של נורמן טאורוג, עם דבי ריינולדס ואדי פישר בתפקידים הראשיים.

זה רימייק לסרט "אמא רווקה" משנת 1939 בכיכובם של דייוויד ניבן וג'ינג'ר רוג'רס. זה סרטם המשותף היחיד של פישר וריינולדס, הם היו אז נשואים וריינולדס הייתה בהיריון עם קארי פישר.

דבי רינולדס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

==תקציר העלילה==
פולי פאריש (דבי ריינולדס) היא זבנית במחלקת הכובעים של חנות כלבו גדולה בניו יורק בבעלותו של ג'. בי. מילר (אדולף מנז'ו) ובהנהלתו של בנו דן מילר (אדי פישר). היא מפוטרת לאחר שמתברר שרוב הכובעים שמכרה הוחזרו על ידי הלקוחות.

היא הולכת ברחוב בדיכאון וליד מוסד ליתומים היא מוצאת תינוק. היא מכניסה את התינוק, מספרת למנהל על פיטוריה וכולם בטוחים שהתינוק הוא שלה. המנהל מדבר עם דן והוא מחזיר אותה לעבודה ואף מעלה את שכרה. את התינוק היא מוסרת להשגחת בעלת הבית שלה גב' דוגן (אונה מרקל). היא נעתרת לבקשת הזבן פרדי (טומי נונאן) לשמש לו בת זוג לתחרות ריקוד כדי להרוויח קצת כסף. הם משאירים את הילד בידי משרתו של דן (מלוויל קופר) ורצים לתחרות. דן רודף אחריהם לתחרות ומתכתש שם עם הרוקדים.

הוא מחזיר את התינוק לפולי ומתפתח ביניהם רומן אהבה. בינתיים מפוטר פרדי והוא כותב מכתב אנונימי למילר הזקן ו"מבשר" לו כי כעת הוא סבא. זה יוצר מספר הסתבכויות ולבסוף מקבל דן את הגזירה לשמחת הסבא שיש לו כעת נכד ממשיך וכולם שמחים ושרים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דבי ריינולדס
|פולי פאריש
|
|-
|אדי פישר
|דן מרלין
|
|-
|אדולף מנז'ו
|ג'. בי. מרלין
|אבא של דן
|-
|אונה מרקל
|גב' דוגן
|
|-
|טומי נונאן
|פרדי מילר
|מוכר בחנות
|-
|ניטה טאלבוט
|מרי
|מוכרת
|-
|מלוויל קופר
|אדמס
|משרת
|}

==קישורים חיצוניים==

*[https://www.youtube.com/watch?v=SMD3fvKQK2U קדימון לצרור של אושר], באתר יוטיוב
*[https://www.youtube.com/watch?v=JiASfy9L5Ss פתיחת הסרט], באתר יוטיוב
*[https://www.youtube.com/watch?v=69zhTM7je_U&t=7s רינולדס ופישר שרים שיר ערש לתינוק], באתר יוטיוב
*[https://www.youtube.com/watch?v=D1FujKEZ-zI השוואה של סצנה דומה משני הסרטים], באתר יוטיוב
*[https://www.tcm.com/tcmdb/title/1647/bundle-of-joy#overview צרור של אושר], באתר TCM

קטגוריה:סרטי 1956
קטגוריה:סרטים מוזיקליים
קטגוריה:סרטי קומדיה רומנטית
קטגוריה:סרטי RKO
קטגוריה:סרטים באנגלית
קטגוריה:סרטי דבי ריינולדס
קטגוריה:חידושים לסרטים
בעקלין

בעקלין (בערבית: بعقلين) היא עיירה דרוזית מרכזית בלבנון הממוקמת בנפת שוף שבהר הלבנון, 45 קילומטרים דרום-מזרחית לעיר הבירה ביירות.

גובהה של העיירה הוא 750–915 מטרים מעל גובה פני הים, יש בה כ-30,000 תושבים ושטחה 14 קילומטר רבוע. היא גובלת בעיירות דיר אל-קמר ובית א-דין.

== היסטוריה ==
בעקלין נוסדה ב על ידי אמירי שושלת מען , שושלת דרוזית ששלטה בהרי השוף ובהר הלבנון. העיר שימשה כבירתם עד לתחילת המאה ה-17, אז העביר אותה פח'ר א-דין השני לדיר אל-קמר בעקבות מחסור במים בבעקלין.

בתקופה העות'מאנית ובתקופת הקאימקאמיות חזרה בעקלין לקדמת הבמה והפכה לאחת ה"קסבטות", הערים הגדולות. היא שימשה כבירת הקיץ של הקאימקאמיה הדרוזית, בה שלט הקאימקאם בשם הסולטאן העות'מאני.

ב-16 במרץ 1977 נרצח בעיירה הפוליטיקאי הלבנוני כמאל ג'ונבלאט, מייסד המפלגה הסוציאליסטית הפרוגרסיבית, במהלך מלחמת האזרחים בלבנון.

ב-21 באפריל 2020 נרצחו בעיירה תשעה בני אדם, שישה סורים ושלושה לבנונים, באירוע שנחקר כרצח על חילול כבוד המשפחה.

== אישים שנולדו בעיירה ==
*פח'ר א-דין השני (1572–1635), אמיר דרוזי ששלט בהרי השוף, הר הלבנון הגליל ועמק יזרעאל ב וה-17
*נאדיה תווייני (1935–1983), משוררת לבנונית
*ראמי עייאש (נולד ב-1980), זמר דרוזי לבנוני

== הערות שוליים ==

קטגוריה:יישובים דרוזיים
קטגוריה:לבנון: יישובים
בנג'מין ניגרן

אריק בנג'מין ניגרן (שוודית: Erik Benjamin Nygren; נולד ב-8 ביולי 2001) הוא כדורגלן שוודי המשחק כקיצוני ימני במועדון הדני נורשלן.
==קריירה==
ניגרן התחיל לשחק כדורגל בגיל 5–6 במועדון המקומי אוטבינס. בגיל 12 הצטרף למחלקת הנוער של גטבורג. במאי 2018, בגיל 16, חתם ניגרן על חוזה מקצועני ראשון בגטבורג ל-3 שנים.<ref></ref>

באוגוסט 2018, ערך ניגרן את הופעת הבכורה שלו בגביע השוודי. באוקטובר ערך את הופעת הבכורה שלו בליגת העל השוודית ובמחזור הסיום אף כבש צמד.
ביוני 2019, עבר ניגרן לגנק הבלגית תמורת כ-5 מיליון אירו. באוקטובר 2020 הושאל להירנביין ההולנדית ובינואר 2022 חתם בנורשלן הדנית.

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:כדורגלני נורשלן
קטגוריה:כדורגלני הירנפיין
קטגוריה:כדורגלני ראסינג גנק
קטגוריה:כדורגלני גטבורג
לוקאס היי

לוקאס בואל היי (נולד ב-13 באפריל 2003) הוא כדורגלן דני המשחק כבלם במועדון הדני נורשלן.

==קריירה==
לוקאס היי התחיל לשחק בקבוצות נוער מקומיות עד שעבר ללינגבי ב-2019. לאחר הצלחה בקבוצת הנוער, במאי 2021 ערך היי את הופעת הבכורה שלו בקבוצה הבוגרת.

עונת 2022/2023 הייתה עונת הפריצה של היי שהפך לשחקן הרכב קבוע בלינגבי. באוגוסט 2023 חתם בנורשלן.<ref></ref>

== קישורים חיצוניים ==

== הערות שוליים ==

קטגוריה:דנים שנולדו ב-2003
קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני נורשלן
קטגוריה:כדורגלני לינגבי בולדקלוב
ארנסט מוצ'י

ארנסט מוצ'י (נולד ב-19 במרץ 2001) הוא כדורגלן אלבני המשחק כחלוץ בבשיקטש הטורקית ובנבחרת אלבניה.

== קריירת מועדונים ==
מוצ'י התחיל את הקריירה שלו בקבוצת הנוער של קיי אף טירנה. ב-2018, בגיל 16, עבר ליריבה העירונית קיי אף טירנה וערך את הופעת הבכורה שלו בקבוצה הבוגרת.

מוצ'י שיחק 4 עונות בטירנה, זכה עמה פעמיים באליפות וכבש 23 שערים. 

בפברואר 2021 חתם בלגיה ורשה הפולנית.

== קריירה בינלאומית ==
מוצ'י החל את הקריירה הבינלאומית שלו בספטמבר 2018 כאשר מאמן נבחרת אלבניה עד גיל 19, ארג'ון בוגדאני, זימן אותו למשחקי הידידות מול איסלנד. הוא כבש את השער הראשון שלו ב-8 בספטמבר והבקיע את השער היחיד במשחק שהעניק לנבחרתו ניצחון 1 - 0.

ב-4 בספטמבר 2020, הוא זומן לנבחרת אלבניה הצעירה שם כבש צמד נגד אוסטריה.

הוא ערך את הופעת הבכורה שלו במדי נבחרת אלבניה ב-15 בנובמבר 2021, במשחק מוקדמות מונדיאל 2022 נגד אנדורה.
ב-20 ביוני 2023, כבש את שערו הראשון בנבחרת במשחק מוקדמות יורו 2024 נגד איי פארו. 

מוצ'י נכלל בסגל נבחרת אלבניה ליורו 2024.

== תארים == 
;טירנה
* ליגת העל האלבנית: 2019/20
* ליגת המשנה האלבנית: 2017/18

;לגיה ורשה
* אקסטראקלאסה: 2020/21
* הגביע הפולני: 2022/23
* הסופרקאפ הפולני: 2023

;בשיקטש
* הגביע הטורקי: 2023/24

== קישורים חיצוניים ==

== הערות שוליים ==

קטגוריה:כדורגלנים אלבנים
קטגוריה:חלוצי כדורגל אלבנים
קטגוריה:טירנה: כדורגלנים
קטגוריה:כדורגלני לגיה ורשה
קטגוריה:כדורגלני קיי אף טירנה
קטגוריה:כדורגלני בשיקטש
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:אלבנים שנולדו ב-2001
אוסקר הוילון

אוסקר וינטר הוילון (בדנית: Oscar Winther Højlund; נולד ב-4 בינואר 2005 בקופנהגן שבדנמרק) הוא כדורגלן דני המשחק בעמדת הקשר בקבוצת איינטרכט פרנקפורט מהבונדסליגה.

== קריירת מועדונים ==
הוילון גדל במחלקות הנוער של HUI ופ.צ. קופנהגן. ב-2 ביולי 2023 ערך את הופעת הבכורה שלו בקבוצה הבוגרת של פ.צ. קופנהגן, בניצחון 1–2 על לינגבי בולקלוב במסגרת המחזור הראשון בליגת העל הדנית לעונת . ב-20 בספטמבר ערך את הופעת הבכורה שלו בליגת האלופות, בתיקו 2-2 נגד גלאטסראיי במסגרת שלב הבתים לעונת 2023/2024.

באוגוסט 2024 חתם הוילון על חוזה לחמש שנים באיינטרכט פרנקפורט מהבונדסליגה. 

== חיים אישיים ==
הוילון הוא בנו של כדורגלן העבר הדני אנדרס הוילון, ששיחק בקבוצת בולקלובן 93. אחיו התאום הוא אמיל הוילון, אשר משחק עמו בקבוצה, ואחיו הבוגר הוא רסמוס הוילון, כדורגלן מנצ'סטר יונייטד ונבחרת דנמרק.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:קופנהגן: כדורגלנים
קטגוריה:כדורגלני פ.צ. קופנהגן
קטגוריה:כדורגלני איינטרכט פרנקפורט
קטגוריה:דנים שנולדו ב-2005
בלו ד'אוברן (גבינה)

בלו ד'אוברן (בצרפתית: Bleu d'Auvergne) היא גבינה כחולה צרפתית, על שם מקום מוצאה באזור אוברן שבדרום מרכז צרפת. היא עשויה מחלב פרה והיא אחת מהגבינות שהוענקה לה הסמכת כינוי מקור מבוקר (Appellation d'origine contrôlée) ממשלתי צרפתי.

== פיתוח הגבינה ==
בלו ד'אוברן פותח באמצע שנות ה-50 על ידי יצרן גבינה צרפתי בשם אנטואן רוסל. רוסל ציין כי התרחשותם של עובשים כחולים על הגבן שלו הביאה לטעם נעים, וערך ניסויים כדי לקבוע כיצד ניתן לעורר ורידי עובש כזה. לאחר מספר בדיקות כושלות, ראסל גילה שיישום של עובש לחם שיפון יצר את הווריד, וכי דקירת הקמח בעזרת מחט מספקת אוורור מוגבר. החמצון המוגבר איפשר לעובש הכחול לגדול בכיסי האוויר בתוך הגבן. לאחר מכן, התגלית והטכניקות שלו התפשטו ברחבי האזור.

כיום, בלו ד'אוברן מוכנה באמצעות תהליכי מחט מכניים. לאחר מכן היא מיושנת כארבעה שבועות במרתפים קרירים ורטובים לפני ההפצה, תקופה קצרה יחסית לגבינות כחולות.

== מאפיינים ושימושים ==
לבלו ד'אוברן יש טעם חזק וחריף, אבל במידה פחותה משאר הגבינות הכחולות. היא פחות מלוחה, עם טעם קרמי וחמאתי יותר ומרקם לח. כמה גרסאות משתמשות בצורה חלשה יותר של עובש, ב-Penicillium glaucum, כדי ליצור את הוורידים הכחולים, ולא בפניציליום רוקפורטי (Penicillium roqueforti) המשמש ברוקפור ובגבינות כחולות אחרות.

בלו ד'אוברן משמשת לעיתים קרובות ברטבים לסלט ובתבליני פסטה, והיא גם גבינה טובה לנשנוש. צוין כי היא משתלבת היטב עם יינות מתוקים כמו ריזלינג בסגנון קינוח וסוביניון בלאן או יינות אדומים חזקים, כמו גם עם בירה עשירה וכהה כמו יין שעורה האנגלי או פורטר האמריקאי, שיש להם גם את מתיקות וגם הטעם הנועז הנדרשים לאיזון הגבינה.

== ראו גם ==
* רשימת גבינות
* רשימת גבינות צרפתיות

== קישורים חיצוניים ==

קטגוריה:גבינות כחולות
קטגוריה:גבינות צרפתיות
הארמון הפדרלי של שווייץ

הארמון הפדרלי (בגרמנית: Bundeshaus; בצרפתית: Palais fédéral; באיטלקית Palazzo federale) הוא מקום מושבה של הרשות המחוקקת והמבצעת של שווייץ הממוקם בבירה הפדרלית ברן. הארמון מאכלס את המועצה הפדרלית ומושבם שני הבתים הפדרליים - המועצה הלאומית ומועצת המדינות (הקנטונים) המהווים את הפרלמנט השווייצרי. עד לשנת 1899 בבניין היה מקום גם הארכיון הפדרלי השווייצרי.

== מבנה ==
המבנה מורכב משלושה חלקים אשר הוקמו במועדים שונים - האגף המערבי בין השנים 1852-1857; האגף המזרחי בשנים 1888–1892, ואילו האגף המרכזי המכונה "בניין הפרלמנט" (Parlamentsgebäude) נחנך ב-1 באפריל 1902. באגף זה נמצאים אולמות המליאה של שני הבתים ואולם קבלות הפנים הרשמי. לראשונה בתולדותיו שופץ הבניין באופן מקיף בין השנים 2006-2008.<ref name=":0"></ref>

גגו של האגף המרכזי מורכב משלוש כיפות נחושת שהוריקה כתוצאה מתהליכי חימצון. הכיפה המרכזית נישאת מבחוץ לגובה של 64 מטר וגובה תקרת האולם שמתחתיה הוא 33 מטר. בתקרת הכיפה קבוע פסיפס שבמרכזו נראה סמל שווייץ בו אוחזות שתי נשים לבושות בלבן, ומעליו ומתחתיו מופיע הכיתוב הלטיני "Unus pro omnibus, omnes pro uno" ("אחד למען כולם, כולם למען אחד"). סביב הפסיפס נראים ויטראז'ים של סמלי 22 הקנטונים שהיו חברים בפדרציה ב-1902. חזית המבנה פונה אל ה"בונדספלאץ" (Bundesplaz - "כיכר הפדרציה") ועליה מופיע הכיתוב הלטיני "Curia Confoederationis Helveticae" ("מועצת הפדרציה ההלווטית").<ref name=":0" />

== גלריה ==
==== מראה חיצוני ====
<gallery>
קובץ:Bundeshaus West (2019-06-23).jpg|קישור=|האגף המערבי של הארמון הפדרלי
קובץ:Bundeshaus 1128.jpg|קישור=|החזית הדרומית של הארמון הפדרלי, נשקפת מגשר מונביג'ו
קובץ:Bundeshaus Bern 2009, Flooffy.jpg|קישור=|החזית הצפונית של הארמון הפדרלי
</gallery>

==== הפרלמנט ====
<gallery>
קובץ:Sitzungszimmer SVP.jpg|חדר ישיבות באגף הפרלמנטרי
קובץ:Bundeshaus Kuppelhalle Uebersicht.jpg|המבואה המרכזית
קובץ:Bundeshaus Kuppelhalle.jpg|פסל שלוש הקונפדרציות
קובץ:WAF im Bundeshaus Bern 21.jpg|הכיפה
קובץ:Bundeshaus Kuppelgewoelbe.jpg|הויטראג'ים
קובץ:Painting Swiss National Council.jpg|אולם המועצה הלאומית
קובץ:Nationalratssaal mit Dach.jpg|מליאת המועצה הלאומית
קובץ:Chamber Swiss Council of States.jpg|טקסט=
קובץ:Bundeshaus Wandelhalle.jpg|טרקלין
קובץ:Bundeshaus West Vestibül 1. Stock.jpg|האגף המערבי של הארמון הפדרלי, בו מתקיימות ישיבות המועצה הפדרלית.
קובץ:Bundesratsfoto 2023.jpg|חדר הישיבות של המועצה הפדרלית
</gallery>

==קישורים חיצוניים==

== הערות שוליים ==

קטגוריה:ברן
קטגוריה:אירופה: ארמונות
קטגוריה:שווייץ: פוליטיקה
נוורטון

נוורטון מרטינס דה סילבה (בפורטוגזית: Newerton Martins da Silva; נולד ב-3 ביוני 2005 בפלמארס שבברזיל) הוא כדורגלן ברזילאי המשחק בעמדת קשר הכנף בקבוצת שחטאר דונצק מליגת העל האוקראינית.

== קריירת מועדונים ==
נוורטון גדל במחלקות הנוער של רסיפה וסאו פאולו. ב-21 ביולי 2023 חתם על חוזה לחמש שנים בשחטאר דונצק מליגת העל האוקראינית. ב-29 ביולי ערך את הופעת הבכורה שלו במועדון, בניצחון 2-1 על מטאליסט 1925 במסגרת המחזור הראשון בליגה לעונת . ב-25 באוקטובר ערך את הופעת הבכורה שלו בליגת האלופות, בהפסד 2-1 לברצלונה במסגרת שלב הבתים לעונת 2023/2024.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני שחטאר דונצק
קטגוריה:ספורטאים ברזילאים באוקראינה
קטגוריה:ברזילאים שנולדו ב-2005
אנתוני מילאמבו

אנתוני ג'יבו-מילאמבו (בהולנדית: Antoni-Djibu Milambo; נולד ב-3 באפריל 2005 ברוטרדם שבהולנד) הוא כדורגלן הולנדי המשחק בעמדת הקשר בקבוצת פיינורד מליגת העל ההולנדית.

== קריירת מועדונים ==
מילאמבו גדל במחלקת הנוער של פיינורד. ב-15 באוקטובר 2020 חתם על חוזה מקצועני ראשון במועדון. ב-12 באוגוסט 2021 ערך את הופעת הבכורה שלו בקבוצה הבוגרת של המועדון, בניצחון 3-0 על לוצרן במסגרת מוקדמות הקונפרנס ליג לעונת 2021/2022. ב-2 באפריל 2023 ערך את הופעת הבכורה שלו בליגת העל ההולנדית, בניצחון 3-1 על ספרטה רוטרדם במסגרת המחזור ה-27 לעונת 2022/2023. הוא ערך שלוש הופעות ליגה בעונה זו, בה זכתה פיינורד באליפות הולנד. ב-21 באוקטובר הבקיע את שער הבכורה שלו במועדון, בניצחון 4-0 על ויטסה ארנהם במסגרת המחזור התשיעי בליגה לעונת 2023/2024. ב-7 בנובמבר ערך את הופעת הבכורה שלו בליגת האלופות, בהפסד 1-0 ללאציו במסגרת שלב הבתים לעונת 2023/2024.

== תארים ==
;פיינורד
* אליפות הולנד (1): 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פיינורד
קטגוריה:הולנדים שנולדו ב-2005
ניל אל-עינווי

ניל אל-עינווי (בצרפתית: Neil El Aynaoui, בערבית: نيل العينوي, בתעתיק מדויק: ניל אלעינוי; נולד ב-2 ביולי 2001 בנאנסי שבצרפת) הוא כדורגלן צרפתי-מרוקאי המשחק בעמדת הקשר בקבוצת לאנס מליגת העל הצרפתית.

== קריירת מועדונים ==
אל-עינווי גדל במחלקת הנוער של נאנסי. בשנת 2018 החל לשחק בקבוצת המילואים של המועדון, ובשנת 2021 החל לשחק בקבוצה הראשונה של המועדון במסגרת ליגת המשנה הצרפתית. הוא ערך 57 הופעות ליגה במדי המועדון במסגרת ליגת המשנה הצרפתית והליגה הצרפתית השלישית, בהן הבקיע ששה שערים.

ב-29 ביוני 2023 חתם אל-עינווי על חוזה לארבע שנים בלאנס מליגת העל הצרפתית. ב-24 בספטמבר ערך את הופעת הבכורה שלו במועדון, בניצחון 1–2 על טולוז במסגרת המחזור השישי בליגה לעונת 2023/2024. ב-28 באוקטובר הבקיע את שער הבכורה שלו במועדון, בניצחון 0–4 על נאנט במסגרת המחזור העשירי בליגה. ב-8 בנובמבר ערך את הופעת הבכורה שלו בליגת האלופות, בהפסד 0–1 לפ.ס.וו. איינדהובן במסגרת שלב הבתים לעונת 2023/2024.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלני נאנסי
קטגוריה:כדורגלני לאנס
קטגוריה:צרפתים שנולדו ב-2001
קטגוריה:מרוקאים שנולדו ב-2001